Data was extracted from:https://www.infomed.co.il/treatments/tubes-for-ear-infections/

ניתוח כפתורים (Tubes for ear infections)
ערוץ התפתחות הילד
2 דקות קריאה
כללי
שאלות ותשובות
מאמרים
מטרת הניתוח
ניתוח כפתורים באוזניים הוא למעשה הכנסת צינוריות אל תוך האוזניים כדי לנקז את הנוזלים ובכדי לאוורר את
האוזן התיכונה
. הצינוריות מונעות הישנות של
דלקות אוזניים
כל עוד הן נמצאות במקומן.
goodluz |  Shutterstock
בנוסף לכך ניתוח כפתורים באוזניים מונעות הצטברויות של נוזלים מאחורי עור התוף. הרופאים שוקלים הכנסת צינוריות לאוזניים כאשר:
· הילד סובל מהצטברות של נוזלים מאחורי עור התוף בשתי האוזניים למשך זמן העולה על שלושה חודשים וסובל מאיבוד שמיעה משמעותי בשתי האוזניים.
· הילד סובל מדלקות אוזניים חוזרות ונשנות.
הליך הניתוח
צינוריות האוזניים עשויות פלסטיק והן נראות כמו סליל חלול. הרופאים ממליצים על הכנסת צינוריות לילדים באמצעות ניתוח כפתורים באוזניים כאשר אשר סובלים מדלקות אוזניים חוזרות ונשנות או כאשר נוזלים נותרים מאחורי עור התוף.
רופא אא"ג
מומחה ממקם את הצינוריות דרך פתח קטן המבוצע בעור התוף (פיום עור התוף או ניתוח כפתורים). הילד מחוסר הכרה ונמצא תחת הרדמה כללית על מנת לבצע הליך ניתוחי זה.
צינוריות יכולות לסייע בטיפול בדלקות אוזניים מכיוון שהן:
מאפשרות כניסת אוויר אל האוזן התיכונה.
מאפשרות לנוזלים לצאת דרך הצינורית אל מחוץ לאוזן התיכונה ואל עבר תעלת האוזן.
מנקות נוזלים מן האוזן התיכונה ומחזירות את השמיעה.
מונעות הצטברות עתידית של נוזלים באוזן התיכונה כל עוד הן נמצאות במקומן.
מצמצמות את תחושת הלחץ בתוך האוזניים, דבר אשר מפחית את הכאבים.
אחרי הניתוח
ניתן לבצע ניתוח כפתורים ולהחדיר את הצינוריות במרפאות החוץ. ילדים נוטים בדרך כלל להחלים מהר יותר וסביר להניח כי הם יסבלו מכאבים ותסמינים מתונים יחסית לאחר הניתוח. ניתן לשחרר את הילדים לביתם בדרך כלל לאחר פרק שמן של כשעה עד שעתיים מתום הניתוח.
סביר להניח כי ילדך יוכל לשוב לבית הספר, לגן הילדים או למעון כבר למחרת ניתוח כפתורים.
לאחר ביצוע ניתוח כפתורים באוזניים חשוב מאוד לבצע בדיקות מעקב אצל הרופא המטפל. הרופא המטפל יבחן האם הצינוריות מתפקדות כמצופה והאם שמיעתו של הילד השתפרה.
כאשר הצינוריות נמצאות במקומן, על הילד לנקוט במשנה זהירות. יש למנוע את כניסתם של מים אל תוך האוזן בכל פעם שהילד מתקלח או הולך לשחות. כניסתם של המים אל תוך האוזן יכולה להביא לידי התפתחות זיהומים ודלקות כתוצאה מן החיידקים אשר נמצאים במים.
במידה והרופא מאשר זאת ניתן להשתמש באטמי אוזניים. ייתכן גם כי לרופא המטפל יהיו עצות אחרות עבורך. הרופא המטפל בך יוכל לומר לך כאשר החריר בעור התוף נסגר ומהי נקודת הזמן הבטוחה ביותר לשוב לפעילות רגילה בכל הקשור למים.
בדרך כלל הצינוריות נותרות באוזניים לפרק זמן הנע בין חצי שנה לשנה. בדרך כלל הן יוצאות ונופלות מעצמן. במידה והצינוריות אינן נופלות מעצמן, ייתכן וילדך יזדקק לביצוע הליך ניתוחי להוצאתן.
לאחר הוצאת הצינוריות, יש להיות ערניים לגבי הופעת זיהומים, דלקות או הצטברות נוזלים מאחורי עור התוף.
שייך לתחום: ניתוחים בתחום
אף אוזן גרון